ગીરના પાદરે (રાજુલામાં) ઉછરેલા એક જણ તરીકે મને પણ મુકેશ આચાર્યની વાતમાં તથ્ય જણાય છે. મેં સિંહ જીવનદર્શન પણ વાંચ્યું છે અને કેટલાંક વરસ પૂર્વે રમેશ રાવળને ડેડાણ નજીક જસાપર ગામે સિંહો વિશેના એક કાર્યક્રમમાં સાંભળ્યા પણ છે. સિંહ વિશે જાણકારી હોય તો પણ તેમનો હેતુ અન્યને સિંહ વિશે માહિતગાર કરવા કરતાંય પોતાનાથી પ્રભાવિત કરવાનો વિશેષ જણાયો છે. સિંહ વિશે ગીર અને આસપાસના વિસ્તાર સિવાય જે વ્યાપક ગેરસમજ પ્રવર્તે છે તેમાંની ઘણીખરી ગેરસમજ સિંહજીવનના આવા અધકચરા જાણતલોએ જ પોતાની મહત્તા સાચવવા ફેલાવી હોય છે.